**MAKROREGIONALNE STRATEGIJE EU IN TERITORIALNO SODELOVANJE V PROGRAMSKEM OBDOBJU 2014-2020**

Ministrstvo za kulturo sodeluje v Makroregionalni strategiji Evropske unije za [Podonavje](http://www.mzz.gov.si/si/evropske_politike/makroregionalne_strategije_evropske_unije/podonavska_strategija/) ter pri nastajanju [Jadransko-jonske makrostrategije](http://www.mzz.gov.si/si/evropske_politike/makroregionalne_strategije_evropske_unije/strategija_eu_za_jadransko_jonsko_makroregijo/) in [Alpske makrostrategije](http://www.mzz.gov.si/si/evropske_politike/makroregionalne_strategije_evropske_unije/strategija_eu_za_alpsko_makroregijo/). Osnovna ideja makroregionalne strategije je, da sta za bolj učinkovito in uspešno soočanje s specifičnimi izzivi, ki so skupni določenim čezmejnim območjem, bolj koristna boljše sodelovanje in usklajevanje kot pa posamezne pobude. Reševanje zadev v sorazmerno majhni skupini držav ali regij lahko utre pot večji povezanosti na ravni EU.

Več informacij o makroregionalnih strategijah Evropske unije najdete na [spletni strani Ministrstva za zunanje zadeve](http://www.mzz.gov.si/si/evropske_politike/makroregionalne_strategije_evropske_unije/).

SODELOVANJE MINISTRSTVA ZA KULTURO V PROGRAMIH EVROPSKEGA TERITORIALNEGA SODELOVANJA

Ministrstvo za kulturo se tudi v tem programskem obdobju vključuje v področje evropskega teritorialnega sodelovanja Evropske kohezijske politike. Svoj interes za sodelovanje izkazujemo v programih čezmejnega, transnacionalnega in medregionalnega sodelovanja,

Čezmejno sodelovanje:  
Evropsko čezmejno sodelovanje se sofinancira s sredstvi Evropskega sklada za regionalni razvoj (ESRR). Ta se dodeljujejo ali preko javnih razpisov, ki ga objavi organ upravljanja (Služba Vlade RS za razvoj in evropsko kohezijsko politiko – SVRK za program SLO – IT pa republika Italija), ali z neposredno potrditvijo. Organ upravljanja bo pogodbe za sredstva iz ESRR sklepal neposredno z vodilnim partnerjem izbranega projekta, le ta pa bo prevzel odgovornost za zagotovitev izvedbe celotnega projekta. Vodilni partner z drugimi projektnimi partnerji iz obeh držav v skupnem projektu sklene pogodbo, na podlagi katere se vodilni partner zavezuje, da jim bo nakazoval sredstva skladno s potrjenimi izdatki.

Ministrstvo za kulturo je prisotno v naslednjih tematskih ciljih:

• [Program sodelovanja Interreg V-A Italija-Slovenija (IT-SI)](http://www.ita-slo.eu/program/programsko_obdobje_14_20)

- 1.1 (1b) Okrepiti sodelovanje med ključnimi akterji za spodbujanje prenosa znanja in inovativnih dejavnosti v ključnih sektorjih območja  
- 3.1 (6c) Ohranjanje, varovanje, obnavljanje in razvoj naravne in kulturne dediščine  
- 4.1 (11b) Okrepiti zmogljivosti institucionalnega sodelovanja s spodbujanjem javnih organov in ključnih akterjev programskega območja k oblikovanju skupnih rešitev za skupne izzive

• [Program sodelovanja Interreg V-A Slovenija-Avstrija (SI-AT)](http://www.si-at.eu/program_sl/category/new_financial_perspective_2014-2020/)  
- 1. (1b) Spodbujanje naložb podjetij v inovacije in raziskave ter vzpostavljanje povezav med sinergijami, med podjetji, R&R centri in visokošolskim izobraževanjem  
- 2.1 (6c) Trajnostni razvoj naravne in kulturne dediščine  
- 3.1 (11b) Izboljšanje sodelovanja na področju obvladovanja tveganj, energije, zdravja in socialne kohezije

• [Program sodelovanja Interreg V-A Slovenija-Hrvaška (SI-HR)](http://www.si-hr.eu/start_sl/)  
- 2.1 (6c) Ohranjanje, varstvo, promocija in razvijanje naravne in kulturne dediščine  
- 3.1 (11b) Izboljšanje institucionalne zmogljivosti javnih organov in zainteresiranih strani ter prispevanje k učinkoviti javni upravi s spodbujanjem pravnega in upravnega sodelovanja med državljani in institucijami  
  
• [Program sodelovanja Interreg V-A Slovenija-Madžarska (SI-HU)](http://www.si-hu.eu/program_sl/category/new_financial_perspective_2014_-_2020/)  
- 1.1 (6c) Ohranjanje, varstvo, promocija ter razvoj naravne in kulturne dediščine  
- 2.1 (11b) Izboljšanje institucionalnih zmogljivosti javnih organov in zainteresiranih strani ter učinkovita javna uprava s spodbujanjem pravnega in upravnega sodelovanja pa tudi sodelovanja med prebivalci in ustanovami

Več o programih najdete na uradnih spletnih straneh Operativnih programov : [www.si-at.eu](http://www.si-at.eu), [www.si-hr.eu/](http://www.si-hr.eu/)[www.ita-slo.eu](http://www.ita-slo.eu/), [www.si-hu.eu](http://www.si-hu.eu/).

V okviru transnacionalnih in medregionalnih programov lahko upravičenci načeloma prejmejo povračilo iz sredstev ESRR do 85 % upravičenih izdatkov, razen če ne bo na posameznem programu določeno, da je povračilo iz zneska ESRR nižje. Preostalih 15 % nacionalnega sofinanciranja ali več krijejo bodisi upravičenci sami, bodisi države članice ali regije iz svojih proračunov glede na sistem, ki ga vzpostavijo v okviru svojih držav. Sredstva ESRR se v okviru transnacionalnih in medregionalnih programov dodelujejo prek javnih razpisov, ki jih objavljajo organi upravljanja, ki pa so v pr. tovrstnih programov v tujini. Organi upravljanja sklenejo pogodbo za sredstva ESRR neposredno z vodilnim partnerjem, ki prevzame odgovornost za zagotovitev izvedbe celotnega projekta in z drugimi upravičenci iz različnih držav sklene sporazum, na podlagi katerega jim nakazuje sredstva skladno s potrjenimi izdatki.

Ministrstvo za kulturo je prisotno v naslednjih tematskih ciljih:

• [Območje Alp](http://www.alpine-space.eu/)  
- 1.1 Izboljšanje okvirnih pogojev za inovativnost  
- 3.1 Trajnostna raba naravne in kulturne dediščine  
  
• [Srednja Evropa](http://www.interreg-central.eu/)  
- 1.2 Izboljšanje spretnosti in podjetniških veščin za večjo gospodarsko in družbeno inovativnost regij  
- 2.1 Razvijanje in izvajanje rešitev za povečanje energetske učinkovitosti in rabe obnovljivih virov energije v javni infrastrukturi  
- 3.1 Izboljšanje sposobnosti za integralno okoljsko upravljanje za varovanje in trajnostno rabo naravnih virov in dediščine  
- 3.2 Izboljšanje zmogljivosti za trajnostno rabo kulturne dediščine in virov  
  
• [Mediteran](http://interreg-med.eu/)  
- 1.1 Pospeševanje transnacionalnih dejavnosti inovativnih grozdov in omrežij ključnih  
sektorjev na območju  
- 2.1 Dvig zmogljivosti za boljše energetsko upravljanje  javnih zgradb na transnacionalni ravni  
- 3.1 Razvijanje trajnostnih politik za odgovoren razvoj obalnega in morskega turizma  
- 4.1 Podpora procesu krepitve in razvijanja okvirov večstranske koordinacije za skupne  
odzive na skupne izzive

• [Podonavje](http://www.interreg-danube.eu/)  
- 1.1 Izboljšanje okvirnih pogojev za inoviranje  
- 2.2 Trajnostna raba naravne in kulturne dediščine ter virov

• [Jadransko-jonski program (ADRION)](http://www.adrioninterreg.eu)

- 1.1 Podpora razvoju regionalnega inovacijskega sistema  
- 2.1 Trajnostna raba in ohranjanje naravne in kulturne dediščine kot razvojnega dejavnika

Več o programih najdete na uradnih spletnih straneh: [www.alpine-space.eu](http://www.alpine-space.eu), [www.interreg-central.eu](http://www.interreg-central.eu), [www.interreg-med.eu](http://www.interreg-med.eu), [www.interreg-danube.eu](http://www.interreg-danube.eu), [www.adrioninterreg.eu](http://www.adrioninterreg.eu).

Medregionalno sodelovanje:

• Interreg Europe  
Ministrstvo za kulturo je prisotno v tematskih ciljih:  
- 1.1. Raziskave ter zagotavljanje infrastrukture in zmogljivosti za inoviranje.  
- 2.1. Podpiranje MSP v vseh fazah življenjskega cikla in spodbujanje razvoja, rasti in inovacij.  
- 4.1 Varstvo in razvoj naravne in kulturne dediščine.

Več o programih najdete na uradnih spletnih straneh: [www.interact-eu.net](http://www.interact-eu.net), [www.urbact.eu/](http://www.urbact.eu/)[www.interreg-europe.eu](http://www.interreg-europe.eu), [www.espon.eu](http://www.espon.eu).